 Madaxweynaha Jamhuuriyadda Somaliland, Mudane Muuse Biixi Cabdi oo isaguna kulanka marti-qaadka ah ka hadlay, ayaa u duceeyey ubadka dada yar ee xafidday qawlka Eebbe, isaga oo macallimiinta iyo waalidiinta ardayda ku tacabtayna bogaadiyey, waxaana uu yidhi, Ugu horraynu waxaan u ducaynayaa carruurtaa yar yar ee Quraanka qaybtay waddadaas wanaagsan ee ay qaadeen in Ilaahay ku guuleeyo oo ay waddadaas hayaan oo aanay ka leexan, waxaana aan dayarta aadka u yaryar ku hambalyeynayaa awoodda Ilaahay u siiyey inay Quraanka ku qaybaan, waxa kale oo aan u ducaynayaa macallimiinta iyo shaqaalaha hawshaas isu xil-saaray inay hawshaas soo saaraan. 